Xikombiso xa 2: Ku kuma mahungu swi vula leswaku ya fanele ku hlayisiwa no tlhela ya antswisiwa nkarhi ni nkarhi. Loko xirho xa Palamende xi kombela mahungu lawa ka ha faneleke ku va na njhekanjhekisano ePalamente, ku hluleka ka ndzawulo ku nyika mahungu ya ntiyiso yo kongoma ka ha ri na nkarhi swi ta onha moya wa endlelo ra xidimokirasi. Ntolovelo wa matiko-jikekele wu tshikelela xilaveko xo endla leswi faneleke na vuhangalasi byo ringanana bya swipfuneti ni mitirho eka vanhu hinkwavo va tiko. Ntolovelo lowu wu hundzuluxela eka vukona byo hoxa xandla hi vaaki eka leswaku va ta va na rito eka timhaka ta ntiyiso leti ti khumbaka vutomi bya vona. Vupulani lebyi ku hoxiwaka xandla eka byona byi vula leswaku munhu unwana na unwana, mitlawa ya vanhu na minhlangano swi fanele ku kota ku fikelela mahungu lama ya nga ya nkoka eka nhluvukiso naswona va kota ku hoax xandla eka ku teka swiboho eka tindhawu leti va hanyaka eka tona na ku tirha eka tona. Xikongomelo xa vupulani lebyi pfumelelaka ku va vanhu va hoxa swandla i bya nkoka ku tiyisisa xidemokrhasi naswona byi yimela xiyimo xo suka eka miehleketo ya vuhulumende ku ya eka miehleketo yo vufambisi. Vahlonhleteri va vupulani byo hoxa xandla va tshemba leswaku ku hlangana lokukulu ka mfumo wa muganga/tindhawu to tshama swi ta vanga ku antswisa nsungulo wo tirhisa vupulani na nhluvukiso ngopfu-ngopfu eka xiyenge xa muganga?